

**LIETUVOS BANKO VALDYBA**

**NUTARIMAS**

**DĖL Išankstinio eurų banknotų ir monetų pirminio ir antrinio paskirstymo tvarkos aprašo patvirtinimo**

2014 m. rugpjūčio 21 d. Nr. 03-142

Vilnius

Vadovaudamasi Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“ patvirtinto Nacionalinio euro įvedimo plano 67–69 punktais, Lietuvos banko valdyba n u t a r i a:

Patvirtinti Išankstinio eurų banknotų ir monetų pirminio ir antrinio paskirstymo tvarkos aprašą (pridedama).

Valdybos pirmininkas Vitas Vasiliauskas

PATVIRTINTA

Lietuvos banko valdybos

2014 m. rugpjūčio 21 d.

nutarimu Nr. 03-142

**IŠANKSTINIO EURŲ BANKNOTŲ IR MONETŲ PIRMINIO IR ANTRINIO PASKIRSTYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Išankstinio eurų banknotų ir monetų pirminio ir antrinio paskirstymo tvarkos apraše (toliau – Tvarkos aprašas) nustatyta išankstinio eurų banknotų ir monetų pirminio ir antrinio paskirstymo nuo 2014 m. spalio 1 d. iki 2015 m. sausio 1 d. 00.00 val. (Lietuvos laiku) tvarka.

2. Tvarkos aprašas parengtas vadovaujantis Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“ patvirtintu Nacionalinio euro įvedimo planu, Lietuvos Respublikos Vyriausybės 2013 m. gruodžio 4 d. nutarimu Nr. 1173 „Dėl Nacionalinio euro įvedimo plano įgyvendinimo priemonių plano patvirtinimo“ patvirtintu Nacionalinio euro įvedimo plano įgyvendinimo priemonių planu, Lietuvos banko (toliau – LB) valdybos 2014 m. kovo 28 d. nutarimu Nr. 03-42 „Dėl Grynųjų pinigų keitimo gairių patvirtinimo“ patvirtintomis Grynųjų pinigų keitimo gairėmis, LB valdybos pirmininko 2013 m. lapkričio 21 d. įsakymu Nr. V 2013(1.7-260402)-02-220 „Dėl Bankų kasinio aptarnavimo tvarkos Lietuvos banke patvirtinimo“ patvirtintu Bankų kasinio aptarnavimo tvarkos Lietuvos banke aprašu (toliau – Bankų kasinio aptarnavimo tvarkos Lietuvos banke aprašas), Europos Centrinio Banko (toliau – ECB) 2006 m. liepos 14 d. gairėmis „Dėl tam tikrų pasiruošimų grynųjų pinigų keitimui į eurą bei dėl eurų banknotų ir monetų išankstinio pristatymo bei išankstinio subpristatymo ne euro zonoje“ (ECB/2006/9), Lietuvos banko veiklos planu dėl euro įvedimo, patvirtintu LB valdybos 2004 m. gruodžio 23 d. posėdžio protokolu Nr. 29, ir kitų valstybių patirtimi įvedant eurą.

3. Neatskiriama Tvarkos aprašo dalis yra šie jo priedai:

3.1. Išankstinio pirminio eurų banknotų ir monetų paskirstymo sutartis (1 priedas);

3.2. Eurų banknotų ir monetų, pageidaujamų gauti išankstinio pirminio paskirstymo laikotarpiu, planuojamo poreikio sąrašas (2 priedas);

3.3. Išankstinio pirminio eurų banknotų ir monetų paskirstymo grafikas (3 priedas);

3.4. Paraiška pateikti pinigus (4 priedas);

3.5. Eurų banknotų ir monetų pakuočių rūšys (5 priedas);

3.6. Išankstinio antrinio eurų banknotų ir monetų paskirstymo sutarties minimalūs reikalavimai (6 priedas);

3.7. Supaprastinto išankstinio antrinio eurų banknotų ir monetų paskirstymo tipinė forma (7 priedas);

3.8. Ataskaita apie išankstinio pirminio ir antrinio paskirstymo eurų banknotus ir monetas, patekusius į apyvartą iki 2015 m. sausio 1 d. (8 priedas);

3.9. Ataskaita apie išankstinį antrinį eurų banknotų ir monetų paskirstymą (9 priedas);

3.10. Supaprastinto išankstinio antrinio eurų banknotų ir monetų paskirstymo ataskaita (10 priedas);

3.11. Kredito įstaigos eurų monetų rinkinių visuomenei pardavimo ataskaita (11 priedas);

3.12. AB „Lietuvos paštas“ (toliau – Lietuvos paštas) eurų monetų rinkinių visuomenei pardavimo ataskaita (12 priedas);

3.13. Galutinė ataskaita apie išankstinį antrinį eurų banknotų ir monetų paskirstymą, įskaitant eurų monetų rinkinių visuomenei pardavimą (13 priedas).

4. Pagrindinės Tvarkos aprašo sąvokos:

4.1. **Apsikeitimo failais sistema** (AFS) – LB valdoma informacinė sistema, kuria LB su kredito įstaigomis ir kitomis įstaigomis keičiasi elektroniniais dokumentais.

4.2. **Banko kasinio aptarnavimo sutartis** – LB su kredito įstaigomis pasirašyta sutartis dėl kredito įstaigų kasinio aptarnavimo, kurioje nustatyta paraiškų išduoti kredito įstaigai ir priimti iš jos pinigus pateikimo, pinigų priėmimo ir išdavimo tvarka.

4.3. **Išankstinio pirminio ir antrinio eurų banknotų ir monetų paskirstymo laikotarpis** – laikotarpis, kuriuo vykdomas eurų banknotų ir monetų išankstinis pirminis ir antrinis paskirstymas ir kuris prasideda ne anksčiau, kaip nustatyta Tvarkos aprašo 26 ir 34 punktuose, ir pasibaigia 2015 m. sausio 1 d. 00.00 val. (Lietuvos laiku).

4.4. **Išankstinis antrinis eurų banknotų ir monetų paskirstymas** – kredito įstaigos arba kredito įstaigos įgaliotosios pinigų pervežimo įmonės vykdomas eurų banknotų ir monetų paskirstymas profesionalioms trečiosioms šalims Lietuvos Respublikos teritorijoje išankstinio pirminio eurų banknotų ir monetų paskirstymo laikotarpiu ir eurų monetų rinkinių visuomenei pardavimas.

4.5. **Išankstinis pirminis eurų banknotų ir monetų paskirstymas** – LB vykdomas eurų banknotų ir monetų paskirstymas kredito įstaigoms Lietuvos Respublikos teritorijoje išankstinio pirminio eurų banknotų ir monetų paskirstymo laikotarpiu.

4.6. **Kredito įstaiga** – įstaiga, kaip apibrėžta Europos Parlamento ir Tarybos 2013 m. birželio 26 d. Reglamento (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 4 straipsnio 1 dalies 1 punkte.

4.7. **Lietuvos banko grynųjų pinigų keitimo priežiūros grupė** – LB ekspertų grupė, kontroliuojanti, ar tinkamai subjektai, dalyvaujantys išankstiniame pirminiame ir antriniame eurų banknotų ir monetų paskirstyme, vykdo savo įsipareigojimus.

4.8. **Pinigų pervežimo įmonė** – Lietuvos Respublikoje veikianti įmonė, vykdanti banknotų ir monetų transportavimo, saugojimo ir tvarkymo paslaugas. Kredito įstaiga gali paskirti šią įmonę veikti kredito įstaigos vardu ir kredito įstaigos rizika (toliau – kredito įstaigos įgaliotoji įmonė) eurų banknotų ir monetų saugojimo ir išankstinio antrinio eurų banknotų ir monetų paskirstymo tikslu, kaip nustatyta Tvarkos aprašo 11 punkte.

4.9. **Profesionalios trečiosios šalys** – asmenys, vykdantys komercinę veiklą Lietuvos Respublikoje (pavyzdžiui: mažmeninės prekybos ir paslaugų teikimo įmonės, per grynųjų pinigų automatus paslaugas teikiančios įmonės ir kiti Lietuvos Respublikoje veikiantys asmenys), kuriuos kredito įstaigos laiko turinčiais teisėtą poreikį gauti eurų banknotus ir monetas išankstinio antrinio eurų banknotų ir monetų paskirstymo laikotarpiu ir galinčiais vykdyti išankstinio antrinio eurų banknotų ir monetų paskirstymo reikalavimus. Tvarkos apraše profesionaliomis trečiosiomis šalimis taip pat laikomas išankstiniame antriniame eurų banknotų ir monetų paskirstyme dalyvaujantis Lietuvos paštas.

4.10. **Sistema LITAS** – LB valdoma elektroninių dokumentų apsikeitimo sistema, kuria LB, vykdydamas kredito įstaigų kasinį aptarnavimą, su kredito įstaigomis keičiasi elektroniniais dokumentais.

5. Išankstinio pirminio ir antrinio eurų banknotų ir monetų paskirstymo laikotarpiu kredito įstaiga informaciją LB teikia per LB valdomas sistemas arba elektroniniu paštu.

6. Informacija teikiama:

6.1. per sistemą LITAS – teikiant paraiškas pateikti pinigus (4 priedas) Bankų kasinio aptarnavimo tvarkos Lietuvos banke apraše nustatyta tvarka;

6.2. per Apsikeitimo failais sistemą (AFS) arba elektroniniu paštu gpt@lb.lt – teikiant ataskaitas ir kitą Tvarkos aprašo prieduose nurodytą informaciją;

6.3. elektroniniu paštu cm@lb.lt – teikiant prašymus dėl įkaito pateikimo, grąžinimo, įkaito vertės nustatymo, taip pat nurodant kredito įstaigos sąskaitą LB, iš kurios bus nurašomos lėšos už iš anksto paskirstytus eurų banknotus ir monetas.

7. Kredito įstaiga pateikia asmenų, įgaliotų pateikti Tvarkos aprašo atitinkamuose prieduose nurodytą informaciją, taip pat prašymus pateikti ir grąžinti įkaitą už iš anksto paskirstytus eurų banknotus ir monetas, sąrašą LB adresu: Totorių g. 4, LT-01121 Vilnius, Lietuva.

**II SKYRIUS**

**IŠANKSTINIO PIRMINIO EURŲ BANKNOTŲ IR MONETŲ PASKIRSTYMO TVARKA**

8. Išankstinio pirminio eurų banknotų ir monetų paskirstymo laikotarpiu LB paskirsto Lietuvos Respublikoje įsteigtoms kredito įstaigoms ir užsienio valstybėse licencijuotoms užsienio kredito įstaigoms, įsteigusioms filialą Lietuvos Respublikoje, turinčioms sąskaitą LB ir pasirašiusioms su LB Banko kasinio aptarnavimo sutartį, eurų banknotus ir monetas bei eurų monetų rinkinius. Eurų monetų rinkiniai skirstomi į eurų monetų rinkinius visuomenei ir dviejų tipų eurų monetų rinkinius prekybininkams. Išankstinis pirminis eurų banknotų ir monetų paskirstymas neatliekamas tol, kol LB ir kredito įstaigos nepasirašo išankstinio pirminio eurų banknotų ir monetų paskirstymo sutarties (1 priedas) ir kredito įstaiga neįkeičia LB tinkamo įkaito.

**PIRMASIS SKIRSNIS**

**IŠANKSTINIO PIRMINIO EURŲ BANKNOTŲ IR MONETŲ PASKIRSTYMO UŽTIKRINIMAS**

9. LB vykdo išankstinį pirminį eurų banknotų ir monetų paskirstymą kredito įstaigai pagal:

9.1. kredito įstaigos pateiktą išankstinio pirminio eurų banknotų ir monetų paskirstymo planuojamo poreikio sąrašą (2 priedas), kuriame kredito įstaiga nurodo eurų banknotų, monetų ir eurų monetų rinkinių bendrą sumą ir sudėtį, suskirstytą pagal LB Grynųjų pinigų tarnybos Kasos departamento Grynųjų pinigų tvarkymo Vilniaus ar Kauno skyrius (toliau – LB Vilniaus ar Kauno padaliniai), iš kurių pageidauja juos gauti;

9.2. suderintą išankstinio pirminio eurų banknotų ir monetų paskirstymo grafiką (3 priedas), kuriame kredito įstaiga nurodo LB Vilniaus ar Kauno padalinius, iš kurių pageidauja juos gauti, taip pat numatomą eurų banknotų ir monetų gavimo datą ir bendrą eurų banknotų ir monetų sumą. Šį grafiką LB suderina su kredito įstaiga ne vėliau kaip per 3 darbo dienas nuo jo pateikimo dienos;

9.3. kredito įstaigos paraiškas pateikti pinigus (4 priedas), kuriose kredito įstaiga nurodo eurų banknotų ar monetų sudėtį, eurų monetų rinkinių rūšį, taip pat bendrą pateiktinų eurų sumą, paraiškos gavėją (LB Vilniaus ar Kauno padalinius), iš kurio pageidauja juos gauti.

10. Kredito įstaiga pateikia LB Tvarkos aprašo 9 punkte nurodytą išankstinio pirminio eurų banknotų ir monetų paskirstymo planuojamo poreikio sąrašą (2 priedas) ir išankstinio pirminio eurų banknotų ir monetų paskirstymo grafiką (3 priedas) iki 2014 m. rugsėjo 30 d. imtinai. Kredito įstaiga iki 2014 m. gruodžio 29 d. imtinai gali kreiptis į LB dėl savo poreikių ir išankstinio pirminio eurų banknotų ir monetų paskirstymo grafiko patikslinimo, suderinusi su LB ne vėliau kaip prieš 2 darbo dienas iki planuojamos išankstinio pirminio eurų banknotų ir monetų paskirstymo datos.

11. Kredito įstaigos gali paskirti pinigų pervežimo įmones savo įgaliotomis įmonėmis, veikiančiomis kredito įstaigų vardu ir kredito įstaigų rizika eurų banknotų ir monetų saugojimo ir išankstinio antrinio eurų banknotų ir monetų paskirstymo tikslu su sąlyga, kad:

11.1. nepaisant įgaliotosios įmonės paskyrimo, kredito įstaigoms išlieka prievolė laikytis Tvarkos aprašo nuostatų;

11.2. kredito įstaigos su kredito įstaigų įgaliotomis įmonėmis pasirašo sutartis arba jau pasirašytose sutartyse atlieka pakeitimus, nustatančius, kad kredito įstaigų įgaliotosios įmonės privalo laikytis Tvarkos aprašo 29–32 punktuose nustatytų reikalavimų.

12. Jeigu kredito įstaiga pagal Tvarkos aprašo 11 punktą paskiria vieną arba kelias pinigų pervežimo įmones savo įgaliotomis įmonėmis, ji apie tai raštu praneša LB iki 2014 m. rugsėjo 30 d. Šiame punkte nustatyta tvarka kredito įstaiga praneša LB ir apie įgaliotosios įmonės pasikeitimą.

**ANTRASIS SKIRSNIS**

**TINKAMO ĮKAITO PATEIKIMAS IR ATSISKAITYMAS UŽ IŠ ANKSTO PASKIRSTYTUS EURŲ BANKNOTUS IR MONETAS**

13.  Tinkamas įkaitas už iš anksto paskirstytus eurų banknotus ir monetas:

13.1. lėšos kredito įstaigų sąskaitose LB;

13.2. kaip tinkamas įkaitas už iš anksto paskirstytus eurų banknotus ir monetas gali būti pateikiami:

13.2.1. skolos vertybiniai popieriai, tinkantys LB ir (arba) ECB pinigų politikos operacijoms užtikrinti. Šių vertybinių popierių sąrašas skelbiamas LB interneto svetainėje ir ECB interneto svetainėje (http://www.lb.lt/kredito\_operacijoms\_litais\_uztikrinti\_tinkami\_vertybiniai\_popieriai ir https://mfi-assets.ecb.int/queryEa). Skolos vertybinių popierių, tinkamų LB kredito operacijoms užtikrinti, tinkamumas ir vertinimo tvarka nustatyta Tinkamo turto LB kredito operacijoms užtikrinti atrinkimo, įvertinimo ir skelbimo taisyklėse (toliau – Taisyklės), patvirtintose LB valdybos 2007 m. lapkričio 15 d. nutarimu Nr. 154 (su vėlesnėmis redakcijomis). Skolos vertybinių popierių, tinkamų ECB pinigų politikos operacijoms užtikrinti, tinkamumas ir vertinimo tvarka nustatyta ECB gairėse dėl Eurosistemos pinigų politikos priemonių ir procedūrų ECB/2011/14 (nauja redakcija) [[1]](#footnote-1);

13.2.2. terminuotieji indėliai LB;

13.2.3. kitas turtas, nurodytas ECB 2006 m. liepos 14 d. gairių „Dėl tam tikrų pasiruošimų grynųjų pinigų keitimui į eurą bei dėl eurų banknotų ir monetų išankstinio pristatymo bei išankstinio subpristatymo ne euro zonoje“ (ECB/2006/9) 8 straipsnio 1 ir 3 dalyse.

14. Kredito įstaiga, norėdama pateikti įkaitą už iš anksto paskirstytinus eurų banknotus ir monetas, LB pateikia įgaliotųjų asmenų pasirašytą prašymą pateikti įkaitą (1/1 priedas).

15. Lėšos kredito įstaigų sąskaitose LB laikomos įkeistomis, kai šios lėšos rezervuojamos kredito įstaigos atsiskaitymų sąskaitoje LB mokėjimo sistemoje LITAS-RLS (iki 2015 m. sausio 1 d.) arba sistemoje LITAS-PHA ir kredito įstaiga gauna apie tai pranešimą iš atitinkamos sistemos.

16. Skolos vertybiniai popieriai laikomi įkeistais, kai vertybiniai popieriai įskaitomi į LB įkeistų vertybinių popierių sąskaitą akcinėje bendrovėje „Lietuvos centrinis vertybinių popierių depozitoriumas“ ir kredito įstaiga gauna apie tai pranešimą iš Vertybinių popierių atsiskaitymo sistemos.

17. Terminuotieji indėliai laikomi įkeistais, kai kredito įstaiga pateikia įgaliotųjų asmenų pasirašytą prašymą įkeisti terminuotuosius indėlius LB. Dalies terminuotųjų indėlių įkeisti negalima.

18. Kredito įstaiga turi teisę pakeisti vieną įkaitą kitu tinkamu įkaitu. Tokiu atveju iš pradžių įkeičiamas naujas tinkamas įkaitas ir tik po to panaikinamas kito pageidaujamo įkaito įkeitimas.

19. Kredito įstaigos pateikto įkaito vertė nustatoma kiekvieną darbo dieną. Bendrą įkaito vertę sudaro:

19.1. lėšų kredito įstaigų sąskaitose vertė, kuri sutampa su mažesniu iš šių dydžių: lėšų likučiu sąskaitoje arba rezervuotomis lėšomis;

19.2. skolos vertybinių popierių, tinkamų LB kredito operacijoms užtikrinti, iki 2015 m. sausio 1 d. vertė, kuri nustatoma vadovaujantis Tvarkos aprašo 13.2.1 papunktyje nurodytomis Taisyklėmis. Skolos vertybinių popierių, tinkamų ECB pinigų politikos operacijoms užtikrinti vertė nustatoma vadovaujantis ECB 2011 m. spalio 20 d. gairių „Dėl pinigų politikos priemonių ir procedūrų“ (ECB/2011/14) 6 skyriuje išdėstyta metodologija;

19.3. terminuotųjų indėlių suma be sukauptų palūkanų.

20. Kredito įstaiga apie bendrąją įkaito vertę informuojama pateikus įgaliotųjų asmenų, nurodytų Tvarkos aprašo 7 punkte, pasirašytą prašymą LB.

21. Bendra kredito įstaigos pateikto įkaito vertė turi padengti visą išankstinio pirminio paskirstymo laikotarpiu kredito įstaigai pateiktų eurų banknotų ir monetų nominaliąją vertę ir užtikrinti kredito įstaigos įsipareigojimų, numatytų Tvarkos apraše ir Išankstinio pirminio eurų banknotų ir monetų paskirstymo sutartyje, vykdymą:

21.1. jei įvertinus bendrą kredito įstaigos pateikto įkaito vertę nustatoma, kad įkaito nepakanka, kredito įstaiga nedelsdama, bet ne vėliau kaip per vieną darbo dieną, pateikia kitą papildomą įkaitą. Jei kredito įstaiga to nepadaro, LB rezervuoja papildomų lėšų, kaip numatyta Tvarkos aprašo 15 punkte. Jeigu trūksta lėšų kredito įstaigos sąskaitose Tvarkos aprašo 15 punkte nurodytose sistemose, LB gali nutraukti kredito įstaigos neįkeistus terminuotuosius indėlius anksčiau laiko ir pervesti jų lėšas į kredito įstaigos sąskaitas Tvarkos aprašo 15 punkte nurodytose sistemose (už tokiu būdu nutrauktą indėlį palūkanos nemokamos) arba nurašyti trūkstamas lėšas iš kredito įstaigos sąskaitos sistemoje TARGET2-LIETUVOS BANKAS;

21.2. jei pasibaigė kredito įstaigos įkaitu pateikto terminuotojo indėlio terminas arba kredito įstaiga paprašė indėlį grąžinti anksčiau termino ir nepateikė kito įkaito, terminuotasis indėlis kredito įstaigai grąžinamas, prieš tai rezervavus papildomas lėšas, kaip numatyta Tvarkos aprašo 15 punkte;

21.3. jei įvertinus bendrą kredito įstaigos pateikto įkaito vertę nustatoma, kad įkaito vertė ne mažiau kaip 5 proc. viršija iš anksto paskirstytų eurų banknotų ir monetų nominaliąją vertę, kredito įstaiga turi teisę dalį įkaito atsiimti pateikusi įgaliotųjų asmenų pasirašytą prašymą LB.

22. Nuo 2015 m. sausio 1 d. išankstinio pirminio paskirstymo laikotarpiu kredito įstaigoms paskirstytų eurų banknotų ir monetų bendra nominalioji vertė laikoma LB kredito įstaigai suteikta paskola be palūkanų.

23. Už išankstinio pirminio paskirstymo laikotarpiu paskirstytus eurų banknotus ir monetas sumokama LB jų nominaliąja verte (grąžinama Tvarkos aprašo 22 punkte nurodyta paskola) debetuojant kredito įstaigos sąskaitas LB trimis lygiomis dalimis 2015 m. sausio 6 d., sausio 28 d. ir vasario 4 d.

24. Atlikus paskutinį mokėjimą, be atskiro kredito įstaigos prašymo LB:

24.1. panaikina lėšų rezervavimą;

24.2. grąžina nurašytas lėšas;

24.3. perveda skolos vertybinius popierius į kredito įstaigos nurodytą vertybinių popierių sąskaitą.

25. Jei kredito įstaigos sąskaitose nurodytomis dienomis neužtenka lėšų debetuoti sąskaitą, ta suma kredito įstaiga laikoma pažeidusia savo pareigą apmokėti už iš anksto paskirstytus eurų banknotus ir monetas ir kredito įstaigai taikomi Tvarkos aprašo 46.4 papunktyje numatyti delspinigiai:

25.1. už 2015 m. sausio 1 d. arba vėliau kredito įstaigoms išduotus arba kredito įstaigų grąžintus eurų banknotus ir monetas, taip pat už 2015 m. sausio 1 d. arba vėliau kredito įstaigų grąžintus litų banknotus ir monetas bus atsiskaitoma pagal dabartinę Eurosistemos praktiką, t. y. atitinkamai debetuojant arba kredituojant kredito įstaigos sąskaitą Lietuvos banke;

25.2. jei išankstinio pirminio paskirstymo eurų banknotai ir monetos (išskyrus eurų monetų rinkinius visuomenei) pateko į apyvartą iki 2015 m. sausio 1 d., šių eurų banknotų ir monetų nominaliosios vertės atitikmuo litais nurašomas iš kredito įstaigos atsiskaitymų sąskaitos LB mokėjimų sistemoje LITAS-RLS ir taikoma bauda, nurodyta Tvarkos aprašo 46.2 papunktyje.

**TREČIASIS SKIRSNIS**

**IŠANKSTINIS PIRMINIS EURŲ BANKNOTŲ IR MONETŲ PASKIRSTYMAS**

26. Kad būtų užtikrintas išankstinis pirminis eurų banknotų ir monetų paskirstymas, LB eurų monetas išduoda kredito įstaigoms ar kredito įstaigų įgaliotosioms įmonėms LB Vilniaus ir Kauno padaliniuose kiekvieną darbo dieną 8.30–12.00 val. ir 12.45–16.00 val. (penktadieniais ir prieššventinėmis dienomis – iki 15.00 val.), pradėdamas nuo 2014 m. spalio 1 d., o eurų banknotus –nuo lapkričio 1 d. ir tai vykdo iki 2014 m. gruodžio 31 d. darbo pabaigos. LB prireikus pratęsia darbo laiką ir (arba) vykdo veiklą ne darbo bei švenčių dienomis, apie tai iš anksto informavęs kredito įstaigas.

27. Kredito įstaiga pagal grafiką (3 priedas) kreipiasi dėl išankstinio pirminio eurų banknotų ir monetų paskirstymo, pateikdama paraišką pateikti pinigus (4 priedas) Bankų kasinio aptarnavimo tvarkos Lietuvos banke apraše nustatyta tvarka.

28. Išankstinio pirminio eurų banknotų ir monetų paskirstymo laikotarpiu LB eurų monetas gali pateikti su kredito įstaiga suderintose pakuotėse (talpose), o eurų banknotus – banknotų spaustuvės arba kitose pakuotėse, nurodytose Tvarkos aprašo 5 priede. Eurų banknotų ir monetų pakuotės (talpos) žymimos brūkšniniu kodu.

**KETVIRTASIS SKIRSNIS**

**IŠANKSTINIO PIRMINIO EURŲ BANKNOTŲ IR MONETŲ PASKIRSTYMO REIKALAVIMAI IR PRIEŽIŪRA**

29. Kredito įstaiga ir (arba) kredito įstaigos įgaliotoji įmonė privalo:

29.1. užtikrinti, kad išankstinio pirminio paskirstymo eurų banknotai ir monetos (išskyrus eurų monetų rinkinius visuomenei) nepatektų į apyvartą iki 2015 m. sausio 1 d. 00.00 val. (Lietuvos laiku);

29.2. neperduoti išankstinio pirminio paskirstymo eurų banknotų ir monetų kredito įstaigos arba kredito įstaigos įgaliotosios įmonės padaliniui, esančiam ne Lietuvos Respublikoje;

29.3. užtikrinti išankstinio pirminio paskirstymo eurų banknotų ir monetų saugojimą kredito įstaigos arba kredito įstaigos įgaliotosios įmonės grynųjų pinigų saugykloje ar seife taip, kad juos būtų galima identifikuoti, t. y. atskirai nuo kitų eurų banknotų ir monetų, kitos valiutos arba kitos nuosavybės iki jų išankstinio antrinio paskirstymo arba iki 2015 m. sausio 1 d. 00.00 val. (Lietuvos laiku);

29.4. užtikrinti apsaugos nuo išankstinio pirminio paskirstymo eurų banknotų ir monetų sunaikinimo, praradimo, vagystės, apiplėšimo arba kitokio ankstyvo jų patekimo į apyvartą priemones;

29.5. užtikrinti, kad eurų banknotai ir monetos, kuriuos kredito įstaiga išankstinio antrinio eurų banknotų ir monetų paskirstymo laikotarpiu paskirsto profesionaliai trečiajai šaliai, liktų juos gavusios profesionalios trečiosios šalies patalpose.

30. Kredito įstaiga atsako už išankstinio pirminio paskirstymo eurų banknotų ir monetų sunaikinimo, praradimo, vagystės ir apiplėšimo riziką nuo to momento, kai eurų banknotai ir monetos išvežami iš LB saugyklos.

31. Išankstinio pirminio paskirstymo eurų banknotų ir monetų (išskyrus monetas, esančias eurų monetų rinkinių visuomenei sudėtyje) nominalioji vertė iki 2015 m. sausio 1 d. 00.00 val. (Lietuvos laiku) parodoma kredito įstaigų nebalansinės apskaitos sąskaitose ir įtraukiama į apskaitą atskirai nuo kitų eurų banknotų ir monetų. Kredito įstaigoms paskirstytų eurų monetų rinkinių visuomenei vertė, lygi nustatytai pardavimo kainai, parodoma balansinėje apskaitoje kaip atsargos ir atitinkamas įsipareigojimas LB, arba šie rinkiniai iki jų pardavimo parodomi kredito įstaigų nebalansinės apskaitos sąskaitose, o juos pardavus, atitinkama pardavimo verte mažinami likučiai nebalansinės apskaitos sąskaitose ir balanse parodomas atitinkamas įsipareigojimas LB.

32. LB grynųjų pinigų keitimo priežiūros grupė turi teisę atlikti auditą ar patikrinimus kredito įstaigos arba kredito įstaigos įgaliotosios įmonės patalpose, kad nustatytų, ar tinkamai kredito įstaiga arba kredito įstaigos įgaliotoji įmonė laikosi įsipareigojimų dėl išankstinio pirminio paskirstymo eurų banknotų ir monetų saugojimo.

**III SKYRIUS**

**IŠANKSTINIO ANTRINIO EURŲ BANKNOTŲ IR MONETŲ PASKIRSTYMO TVARKA**

33. Išankstinio antrinio eurų banknotų ir monetų paskirstymo laikotarpiu kredito įstaigos arba kredito įstaigų įgaliotosios įmonės profesionalioms trečiosioms šalims, veikiančioms Lietuvos Respublikos teritorijoje, paskirsto eurų banknotus ir monetas bei eurų monetų rinkinius prekybininkams. Paskirstant eurų monetų rinkinius prekybininkams, pirmenybė juos gauti turi būti teikiama mažosioms prekybos ir paslaugų teikimo įmonėms. Išankstinis antrinis eurų banknotų ir monetų paskirstymas neatliekamas tol, kol kredito įstaigos ir profesionalios trečiosios šalys nepasirašo išankstinio antrinio eurų banknotų ir monetų paskirstymo sutarties (6 priedas), o supaprastintas išankstinis antrinis eurų banknotų ir monetų paskirstymas – tol, kol nepasirašytos supaprastinto išankstinio eurų banknotų ir monetų paskirstymo tipinės formos (7 priedas).

34. Kredito įstaigos arba kredito įstaigų įgaliotosios įmonės išankstinį antrinį eurų banknotų ir monetų paskirstymą pradeda 2014 m. gruodžio 1 d., o supaprastintą išankstinį antrinį eurų banknotų ir monetų paskirstymą – 2014 m. gruodžio 27 d., ir tai vykdo iki 2015 m. sausio 1 d. 00.00 val. (Lietuvos laiku).

**PIRMASIS SKIRSNIS**

**IŠANKSTINIO ANTRINIO EURŲ BANKNOTŲ IR MONETŲ PASKIRSTYMO REIKALAVIMAI IR PRIEŽIŪRA**

35. Išankstinio antrinio eurų banknotų ir monetų paskirstymo sutartyje turi būti nustatyti šie minimalūs reikalavimai:

35.1. išankstinio antrinio paskirstymo eurų banknotus ir monetas draudžiama pateikti į apyvartą iki 2015 m. sausio 1 d. 00.00 val. (Lietuvos laiku);

35.2. išankstinio antrinio paskirstymo laikotarpiu gauti eurų banknotai ir monetos turi būti saugomi profesionalių trečiųjų šalių patalpose taip, kad juos būtų galima identifikuoti, t. y. atskirai nuo kitų eurų banknotų ir monetų, nuo kitos valiutos ir kitos nuosavybės;

35.3. iki 2015 m. sausio 1 d. 00.00 val. (Lietuvos laiku) išankstinio antrinio paskirstymo eurų banknotų ir monetų nominalioji vertė įtraukiama į kredito įstaigos ir profesionalios trečiosios šalies nebalansinę apskaitą ir tvarkoma atskirai nuo kitų eurų banknotų ir monetų. Lietuvos paštas eurų monetų rinkinių visuomenei vertę, lygią nustatytai pardavimo kainai, parodo balansinėje apskaitoje kaip atsargas ir atitinkamą įsipareigojimą kredito įstaigai;

35.4. profesionali trečioji šalis atsako už išankstinio antrinio paskirstymo eurų banknotų ir monetų sunaikinimo, praradimo, vagystės ir apiplėšimo riziką nuo to momento, kai eurų banknotai ir monetos palieka kredito įstaigos saugyklą;

35.5. LB grynųjų pinigų keitimo priežiūros grupė turi teisę atlikti auditą ar patikrinimus profesionalios trečiosios šalies patalpose tam, kad nustatytų, ar tinkamai profesionali trečioji šalis laikosi įsipareigojimų dėl išankstinio antrinio paskirstymo eurų banknotų ir monetų saugojimo;

35.6. profesionali trečioji šalis privalo informuoti LB Grynųjų pinigų tarnybą (telefonu (+370 5) 268 0302 arba elektroniniu paštu gpt@lb.lt) ir kredito įstaigą apie iki 2015 m. sausio 1 d. 00.00 val. (Lietuvos laiku) patekusių į apyvartą išankstinio antrinio paskirstymo eurų banknotų ir monetų (išskyrus Lietuvos pašto parduodamus eurų monetų rinkinius visuomenei) bendrą skaičių (nurodant jų nominalus);

35.7. profesionali trečioji šalis, pažeidusi Tvarkos aprašo bei išankstinio antrinio eurų banknotų ir monetų paskirstymo sutarties sąlygas, moka LB baudą, kuri sudaro 10 procentų, skaičiuojamų nuo išankstinio antrinio eurų banknotų ir monetų paskirstymo laikotarpiu paskirstytų eurų banknotų ir monetų nominaliosios vertės. Jei nuostoliai, kuriuos patiria LB dėl išankstinio antrinio eurų banknotų ir monetų paskirstymo įsipareigojimų pažeidimo yra didesni už nustatytą baudą, profesionali trečioji šalis taip pat sumoka nuostolius, kurių nepadengia sumokėta bauda.

**ANTRASIS SKIRSNIS**

**SUPAPRASTINTAS IŠANKSTINIS ANTRINIS EURŲ BANKNOTŲ IR MONETŲ PASKIRSTYMAS**

36. Mažosioms prekybos ir paslaugų teikimo įmonėms gali būti taikomas supaprastintas išankstinis antrinis eurų banknotų ir monetų paskirstymas, jeigu laikomasi šių sąlygų:

36.1. mažoji prekybos ir paslaugų teikimo įmonė yra įmonė, kurioje dirba mažiau negu 10 asmenų ir metinė apyvarta arba bendras metinis balansas neviršija 2 milijonų eurų (toliau – mikroįmonė);

36.2. visų vienai mikroįmonei išankstinio antrinio eurų banknotų ir monetų paskirstymo laikotarpiu pateiktų (vienoje arba keliose kredito įstaigose) eurų banknotų ir monetų nominalioji vertė neviršija 10 000 Eur;

36.3. mikroįmonė pasirašo supaprastinto išankstinio antrinio eurų banknotų ir monetų paskirstymo tipinę formą (7 priedas), pagal kurią įsipareigoja supaprastinto išankstinio antrinio eurų paskirstymo laikotarpiu gautų eurų banknotų ir monetų nepateikti į apyvartą iki 2015 m. sausio 1 d. 00.00 val. (Lietuvos laiku);

36.4. mikroįmonė supaprastinto išankstinio antrinio eurų banknotų ir monetų paskirstymo laikotarpiu gautus eurų banknotus ir monetas saugo savo patalpose taip, kad juos būtų galima identifikuoti, t. y. atskirai nuo visų kitų banknotų ir monetų, nuo kitos valiutos ir kitos nuosavybės;

36.5. mikroįmonė leidžia LB grynųjų pinigų keitimo priežiūros grupei atlikti auditą arba patikrinimus mikroįmonės patalpose, kad nustatytų, ar tinkamai mikroįmonė laikosi įsipareigojimų dėl iš anksto paskirstytų eurų banknotų ir monetų saugojimo.

37. Supaprastintas išankstinis antrinis eurų banknotų ir monetų paskirstymas galimas tik nuo 2014 m. gruodžio 27 d., kaip tai numatyta Tvarkos aprašo 34 punkte. Litų nominalioji vertė, atitinkanti mikroįmonei paskirstytų eurų banknotų ir monetų nominaliąją vertę, užblokuojama mikroįmonės sąskaitoje kredito įstaigoje ir debetuojama 2015 m. sausio 1 d.

**TREČIASIS SKIRSNIS**

**EURŲ MONETŲ RINKINIŲ VISUOMENEI PARDAVIMAS**

38. Eurų monetų rinkiniai visuomenei parduodami LB, kredito įstaigų, kurios tenkina Tvarkos aprašo 8 punkte nustatytas sąlygas, ir Lietuvos pašto padaliniuose.

39. Kredito įstaigos pareigos, susijusios su eurų monetų rinkinių visuomenei gavimu, saugojimu, apskaita ir pardavimu, turi atitikti Tvarkos aprašo 29–32 punktuose nustatytas nuostatas.

40. LB ir kredito įstaigos nuo 2014 m. gruodžio 1 d., o Lietuvos paštas nuo 2014 m. gruodžio 4 d., iki 2015 m. sausio 1 d. 00.00 val. (Lietuvos laiku) eurų monetų rinkinius visuomenei parduoda tik Lietuvos Respublikos teritorijoje ir tik fiziniams asmenims, ne daugiau kaip po 5 rinkinius vienu kartu vienam asmeniui. LB, kredito įstaigos ir Lietuvos paštas užtikrina eurų monetų rinkinių visuomenei pardavimą visuose LB, kredito įstaigų ir Lietuvos pašto padaliniuose, kurie teikia grynųjų pinigų paslaugas.

41. Eurų monetų rinkiniai visuomenei parduodami už LB nustatytą kainą, ne didesnę negu eurų monetų, esančių rinkinyje nominalioji vertė, apskaičiuota pagal ES Tarybos neatšaukiamai nustatytą euro ir lito perskaičiavimo kursą (**1 EUR = 3,45280 LTL**). Nei iki 2015m. sausio 1 d. 00.00 val. (Lietuvos laiku), nei vėliau LB, kredito įstaigos ir Lietuvos paštas, parduodami eurų monetų rinkinius visuomenei, negali imti jokio papildomo užmokesčio.

42. Nuo 2015 m. sausio 1 d. 00.00 val. (Lietuvos laiku) kredito įstaigos ir Lietuvos paštas neparduotus eurų monetų rinkinius visuomenei perklasifikuoja iš atsargų arba nebalansinės apskaitos sąskaitų į eurų monetas kasoje ir toliau naudoja kaip teisėtą mokėjimo priemonę.

**IV SKYRIUS**

**IŠANKSTINIO PIRMINIO IR ANTRINIO EURŲ BANKNOTŲ IR MONETŲ PASKIRSTYMO ATASKAITOS**

43. Kredito įstaiga privalo nedelsdama, bet ne vėliau kaip per kitą darbo dieną, informuoti LB:

43.1. jei yra pagrindo manyti, kad išankstinio pirminio arba antrinio paskirstymo eurų banknotai ir monetos (išskyrus eurų monetų rinkinius visuomenei) pateko į apyvartą iki 2015 m. sausio 1 d. 00.00 val. (Lietuvos laiku);

43.2. apie patekusių į apyvartą iki 2015 m. sausio 1 d. 00.00 val. (Lietuvos laiku) išankstinio pirminio arba antrinio paskirstymo eurų banknotų ir monetų skaičių ir vertę, pateikiant ataskaitą (8 priedas).

44. Nuo 2014 m. gruodžio 1 d. kredito įstaiga (Tvarkos aprašo 44.2 papunktyje nurodytu atveju – ir Lietuvos paštas) teikia LB Grynųjų pinigų tarnybai:

44.1. kiekvieną darbo dieną iki 17.00 val. – ataskaitą apie praėjusios darbo dienos (įskaitant savaitgalius ir šventines dienas, jeigu tomis dienomis dirbama) išankstinį antrinį eurų banknotų ir monetų paskirstymą profesionalioms trečiosioms šalims (9 priedas), o nuo 2014 m. gruodžio 27 d. – ir apie supaprastintą išankstinį antrinį eurų banknotų ir monetų paskirstymą (10 priedas);

44.2. kiekvieną savaitės pirmą darbo dieną iki 12.00 val. – ataskaitą apie praėjusią savaitę parduotus eurų monetų rinkinius visuomenei (11 ir 12 priedai);

44.3. per 3 darbo dienas, LB prašymu, – kredito įstaigų ir profesionalių trečiųjų šalių pasirašytų išankstinio antrinio eurų banknotų ir monetų paskirstymo sutarčių ir supaprastinto išankstinio antrinio eurų banknotų ir monetų paskirstymo tipinių formų kopijas, ir profesionalių trečiųjų šalių įgaliotųjų asmenų duomenis (vardą, pavardę, telefoną, el. paštą), kai kredito įstaiga tokius duomenis turi.

45. Iki 2015 m. sausio 6 d. (imtinai) kredito įstaiga pateikia LB galutinę ataskaitą apie išankstinio antrinio eurų banknotų ir monetų paskirstymo laikotarpiu paskirstytų eurų banknotų ir monetų pagal nominalus skaičių ir vertę, įskaitant monetų, esančių eurų monetų rinkiniuose visuomenei, skaičių ir vertę (13 priedas).

**V SKYRIUS**

**ATSAKOMYBĖ UŽ ŠIO TVARKOS APRAŠO PAŽEIDIMUS**

46. Už Tvarkos apraše nustatytų išankstinio pirminio eurų banknotų ir monetų paskirstymo įsipareigojimų pažeidimus LB kredito įstaigoms skiria toliau nurodyto dydžio baudas ir delspinigius, kuriuos skaičiuojant laikoma, kad metuose yra 360 dienų:

46.1. 10 procentų, skaičiuojamų nuo išankstinio pirminio eurų banknotų ir monetų paskirstymo laikotarpiu kredito įstaigai paskirtų eurų banknotų ir monetų nominaliosios vertės, jeigu kredito įstaiga atsisako leisti savo arba kredito įstaigos įgaliotosios įmonės patalpose patikrinti, ar laikomasi eurų banknotų ir monetų apskaitos ir saugojimo reikalavimų;

46.2. 10 procentų, skaičiuojamų nuo patekusių į apyvartą iki 2015 m. sausio 1 d. 00.00 val. (Lietuvos laiku) eurų banknotų ir monetų nominaliosios vertės, bet ne mažiau nei 50 000 Lt, jeigu kredito įstaiga pateikė į apyvartą eurų banknotus ir monetas iki 2015 m. sausio 1 d. 00.00 val. (Lietuvos laiku);

46.3. 10 procentų, skaičiuojamų nuo išankstinio pirminio eurų banknotų ir monetų paskirstymo laikotarpiu kredito įstaigai paskirstytų eurų banknotų ir monetų nominaliosios vertės, bet ne daugiau nei 50 000 Lt, jeigu kredito įstaiga pažeidžia Tvarkos aprašo nustatytus eurų banknotų ir monetų apskaitos ir saugojimo reikalavimus;

46.4. delspinigiai Tvarkos aprašo 25 punkte nustatytu atveju skaičiuojami už kiekvieną dieną nuo sumos, kuria kredito įstaiga laikoma pažeidusia savo pareigą apmokėti už iš anksto paskirstytus eurų banknotus ir monetas. Jų dydis lygus ECB nustatytai palūkanų normai už naudojimąsi ribinio skolinimosi galimybe, padidintai 2,5 procentinio punkto;

46.5. jei kredito įstaiga kaip įkaitą pateikia netinkamus vertybinius popierius, jai taikoma bauda, kurios dydis skaičiuojamas kiekvieną dieną nuo vertybinių popierių rinkos vertės, taikant ECB nustatytą palūkanų normą už naudojimąsi ribinio skolinimosi galimybe, padidintą 2,5 procentinio punkto.

47. Kredito įstaigai skiriama 10 procentų, skaičiuojamų nuo išankstinio antrinio eurų banknotų ir monetų paskirstymo laikotarpiu konkrečiai profesionaliai trečiajai šaliai paskirstytų eurų banknotų ir monetų nominaliosios vertės dydžio bauda, jeigu profesionali trečioji šalis pažeidžia Tvarkos apraše nustatytus išankstinio antrinio eurų banknotų ir monetų paskirstymo įsipareigojimus, kaip nurodyta Tvarkos aprašo 35.1, 35.2 arba 35.5 papunkčiuose, ir profesionali trečioji šalis nesumoka Tvarkos aprašo 35.7 papunktyje numatytos LB jai skirtos baudos.

48. LB didina įkaito reikalavimą kredito įstaigai, jeigu jai paskirta numatyta Tvarkos apraše bauda arba delspinigiai, tol, kol bauda arba delspinigiai bus sumokėti.

49. Kredito įstaiga sumoka baudą pavedimu į LB atsiskaitomąją sąskaitą, esančią LB, per 7 darbo dienas nuo atitinkamo LB reikalavimo kredito įstaigai pateikimo dienos:

49.1. jei kredito įstaiga laiku nesumoka LB nustatytų baudų ir (arba) delspinigių už Tvarkos apraše ir (arba) išankstinio pirminio eurų banknotų ir monetų paskirstymo sutartyje numatytų įsipareigojimų nevykdymą, LB turi teisę nurašyti atitinkamas sumas iš kredito įstaigos atsiskaitymų sąskaitos LB mokėjimo sistemoje LITAS-RLS arba sistemoje TARGET2-LIETUVOS BANKAS;

49.2. jei kredito įstaiga laiku nesumoka baudos, numatytos Tvarko aprašo 47 punkte, LB turi teisę realizuoti atitinkamos vertės įkeistą tinkamą įkaitą.

50. Jeigu dėl Tvarkos aprašo pažeidimo patirti nuostoliai yra didesni už Tvarkos aprašo 47 punkte nustatytą baudą, kredito įstaiga sumoka tą nuostolių dalį, kurios nepadengia bauda.

51. Nustačius pinigų skirtumą – perskaičiavimo arba patikrinimo metu aptikus pinigų trūkumą, perteklių, nekeičiamus arba padirbtus pinigus – surašomi aktai ir siunčiami LB, kaip numatyta Banko kasinio aptarnavimo sutartyje.

**VI SKYRIUS**

**BAIGIAMOSIOS NUOSTATOS**

52. LB, kredito įstaigų, kredito įstaigų įgaliotųjų įmonių ir profesionalių trečiųjų šalių teisėms ir įsipareigojimams, atsirandantiems dėl išankstinio eurų banknotų ir monetų pirminio ir (arba) antrinio paskirstymo, taikoma Lietuvos Respublikos teisė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Išankstinio eurų banknotų ir monetų pirminio ir

antrinio paskirstymo tvarkos aprašo

1 priedas

(Išankstinio pirminio eurų banknotų ir monetų paskirstymo sutarties forma)

**IŠANKSTINIO PIRMINIO EURŲ BANKNOTŲ IR MONETŲ** **PASKIRSTYMO SUTARTIS\***

2014 m. \_\_\_\_\_\_\_\_\_\_\_\_\_\_\_d.

Vilnius

Lietuvos bankas, atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovo pareigos, vardas, pavardė)*

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovavimo teisių pagrindas)*

ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Kredito įstaiga),

*(pavadinimas)*

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovo pareigos, vardas, pavardė)*

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovavimo teisių pagrindas)*

(toliau kartu – Šalys, o atskirai – Šalis), sudaro šią sutartį.

**I. Bendrosios nuostatos**

1. Išankstinis eurų banknotų ir monetų paskirstymas reglamentuojamas Lietuvos banko valdybos 2014 m. \_\_\_\_\_\_\_\_\_ d. nutarimu Nr. \_\_\_\_ „Dėl Išankstinio eurų banknotų ir monetų pirminio ir antrinio paskirstymo tvarkos aprašo patvirtinimo“ patvirtintame Išankstinio eurų banknotų ir monetų pirminio ir antrinio paskirstymo tvarkos apraše (toliau – Tvarkos aprašas).

2. Šalių santykiai, susiję su išankstiniu pirminiu eurų banknotų ir monetų paskirstymu, nustatyti Tvarkos apraše, Lietuvos banko valdybos pirmininko 2013 m. lapkričio 21 d. įsakymu Nr. V 2013/(1.7-260402)-02-220 „Dėl Bankų kasinio aptarnavimo tvarkos Lietuvos banke aprašo patvirtinimo“ patvirtintame Bankų kasinio aptarnavimo tvarkos Lietuvos banke apraše (toliau – Aptarnavimo aprašas) ir šioje sutartyje.

3. Šioje sutartyje vartojamos sąvokos tokios pačios, kaip Tvarkos apraše.

**II. SUTARTIES DALYKAS**

4. Vadovaudamosi Tvarkos aprašu ir šia sutartimi Šalys susitaria dėl išankstinio pirminio eurų banknotų ir monetų paskirstymo, tinkamo įkaito pateikimo ir atsiskaitymo už iš anksto paskirstytus eurų banknotus ir monetas, Šalių pareigų ir atsakomybės, informacijos konfidencialumo užtikrinimo ir kitų sąlygų.

**III. IŠANKSTINIS PIRMINIS EURŲ BANKNOTŲ IR MONETŲ PASKIRSTYMAS**

5. Lietuvos bankas išankstinį pirminį eurų monetų paskirstymą Kredito įstaigai pradeda nuo 2014 m. spalio 1 d., o išankstinį pirminį eurų banknotų paskirstymą – nuo 2014 m. lapkričio 1 d. ir tai vykdo iki 2015 m. sausio 1 d. 00.00 val. (Lietuvos laiku).

6. Kredito įstaigos kasinį aptarnavimą pagal Tvarkos aprašą, Aptarnavimo aprašą ir šią sutartį vykdo Lietuvos banko Grynųjų pinigų tarnybos Kasos departamento Grynųjų pinigų tvarkymo Vilniaus ir Kauno skyriai.

7. Kredito įstaiga turi teisę paskirti pinigų pervežimo įmones savo įgaliotais atstovais (toliau – Kredito įstaigos įgaliotoji įmonė), veikiančiais Kredito įstaigos vardu ir Kredito įstaigos rizika eurų banknotų ir monetų saugojimo tikslu.

**IV. TINKAMO ĮKAITO PATEIKIMAS IR ATSISKAITYMAS UŽ IŠ ANKSTO PASKIRSTYTUS EURUS**

8. Kredito įstaiga, norėdama Tvarkos apraše nustatyta tvarka pateikti įkaitą už iš anksto paskirstytus eurų banknotus ir monetas, Lietuvos bankui atsiunčia įgaliotųjų asmenų pasirašytą prašymą pateikti įkaitą (1/1 priedas). Prašymas atsiunčiamas el. paštu cm@lb.lt.

9. Terminuotieji indėliai, kurie buvo sudaryti vadovaujantis Lietuvos banko valdybos 2001 m. vasario 22 d. nutarimu Nr. 29 „Dėl Terminuotųjų indėlių Lietuvos banke aukcionų taisyklių“ patvirtintomis Terminuotųjų indėlių Lietuvos banke aukcionų taisyklėmis, gali būti nutraukti Lietuvos banko iniciatyva vienašališkai, jei to reikia pagal Tvarkos aprašo 21.1 papunkčio nuostatas.

10. Kredito įstaiga apie bendrąją įkaito vertę informuojama, jeigu pateikia įgaliotųjų asmenų pasirašytą laisvos formos prašymą Lietuvos bankui el. paštu cm@lb.lt.

11. Kredito įstaiga, norėdama atsiimti įkaitą arba jo dalį, Lietuvos bankui atsiunčia įgaliotųjų asmenų pasirašytą prašymą grąžinti įkaitą (1/2 priedas).

12. Kredito įstaiga kompensuoja Lietuvos banko patirtas išlaidas, susijusias su užmokesčiu už vertybinių popierių įkeitimą, atsiėmimą, įkeistų vertybinių popierių tvarkymą.

13. Kredito įstaiga sutinka, kad, jeigu ji laiku nesumoka Tvarkos apraše ir (arba) šioje sutartyje nustatytų baudų ir (arba) delspinigių, Lietuvos bankas turi teisę nurašyti atitinkamas sumas nuo kredito įstaigos atsiskaitymų sąskaitos LB mokėjimo sistemoje LITAS-RLS arba sistemoje TARGET2-LIETUVOS BANKAS.

14. Kredito įstaiga sutinka, kad, jei ji laiku nesumoka baudos, numatytos Tvarkos aprašo 47 punkte, Lietuvos bankas turi teisę realizuoti atitinkamos vertės įkeistą tinkamą įkaitą.

15. Už 2015 m. sausio 1 d. ar vėliau kredito įstaigoms išduotus arba kredito įstaigų grąžintus eurų banknotus ir monetas, taip pat už 2015 m. sausio 1 d. ar vėliau kredito įstaigų grąžintus litų banknotus ir monetas bus atsiskaitoma pagal dabartinę Eurosistemos praktiką, t.y. atitinkamai debetuojant arba kredituojant kredito įstaigos sąskaitą Lietuvos banke.

**V. ŠALIŲ ĮSIPAREIGOJIMAI IR ATSAKOMYBĖ**

16. Lietuvos bankas, Kredito įstaiga ir Kredito įstaigos įgaliotoji įmonė, jei tokia paskirta, įgyvendina Tvarkos aprašo nuostatas ir šią sutartį su deramu kruopštumu. Lietuvos bankas, Kredito įstaiga ir Kredito įstaigos įgaliotoji įmonė, jei tokia paskirta, imasi visų pagrįstų ir prieinamų priemonių, kad išvengtų bet kokios žalos ar nuostolių, arba juos sumažintų.

17. Lietuvos bankas įsipareigoja laiku užtikrinti išankstinį pirminį eurų banknotų ir monetų paskirstymą Kredito įstaigai pagal Tvarkos aprašo nuostatas.

18. Kredito įstaiga įsipareigoja:

18.1. dalyvauti išankstiniame pirminiame eurų banknotų ir monetų paskirstyme pagal Tvarkos aprašo ir šios sutarties sąlygas ir laikytis Tvarkos aprašo ir šios sutarties reikalavimų;

18.2. užtikrinti, kad jo tarnautojai ir Kredito įstaigos įgaliotoji įmonė, jei tokia paskirta, būtų susipažinę su Tvarkos aprašo ir šios sutarties nuostatomis, jas vykdytų ir jų laikytųsi;

18.3. pateikti įgaliotųjų asmenų, nurodytų Tvarkos aprašo 7 punkte, sąrašą;

18.4. nurodyti Lietuvos bankui kredito įstaigos sąskaitas lėšų nurašymui sistemose LITAS-RLS ir LITAS-PHA;

18.5. pateikti tinkamą įkaitą už iš anksto paskirstytus eurų banknotus ir monetas;

18.6. Lietuvos banko nurodymu ir terminais sumokėti Tvarkos apraše nustatytas baudas ir delspinigius, o jeigu dėl pažeidimo LB patirti nuostoliai didesni už nustatytą baudą, sumokėti tą nuostolių dalį, kurios nepadengia bauda. Taip pat kompensuoti Lietuvos banko patirtas išlaidas, susijusias su vertybinių popierių įkeitimu, atsiėmimu, įkeistų vertybinių popierių tvarkymu.

19. Vykdydama Tvarkos aprašo nuostatas Kredito įstaiga privalo:

19.1. užtikrinti, kad išankstinio pirminio paskirstymo eurų banknotai ir monetos (išskyrus eurų monetų rinkinius visuomenei) nepateks į apyvartą iki 2015 m. sausio 1 d. 00.00 val. (Lietuvos laiku);

19.2. neperduoti išankstinio pirminio paskirstymo eurų banknotų ir monetų Kredito įstaigos arba Kredito įstaigos įgaliotosios įmonės, jei tokia paskirta, padaliniui, esančiam ne Lietuvos Respublikoje;

19.3. užtikrinti, kad išankstinio pirminio paskirstymo eurų banknotai ir monetos bus saugomi atskirai nuo kitų eurų banknotų ir monetų, kitos valiutos arba kitos nuosavybės;

19.4. užtikrinti, kad išankstinio pirminio paskirstymo eurų banknotai ir monetos bus apsaugoti nuo sunaikinimo, praradimo, vagystės, apiplėšimo ar kitokio ankstyvo jų patekimo į apyvartą;

19.5. leisti Lietuvos banko įgaliotiems asmenims atlikti auditą arba patikrinimus kredito įstaigos patalpose, kad nustatytų, ar tinkamai laikomasi įsipareigojimų dėl išankstinio pirminio paskirstymo eurų banknotų ir monetų saugojimo;

19.6. pranešti Lietuvos bankui apie gavusias išankstinio antrinio paskirstymo eurų banknotus ir monetas profesionalias trečiąsias šalis, apie tai, kiek paskirstytų eurų banknotų ir monetų jos gavo, ir nedelsiant pranešti Lietuvos bankui, jei išankstinio antrinio paskirstymo eurų banknotai ir monetos (nurodant jų nominalus) pateko į apyvartą iki 2015 m. sausio 1 d. 00.00 val. (Lietuvos laiku).

20. Lietuvos bankas atsako už savo tarnautojų veiksmus dėl tyčios arba didelio neatsargumo. Paprasto neatsargumo atveju Lietuvos banko atsakomybė apsiriboja Kredito įstaigos tiesioginio nuostolio padengimu.

21. Nedarydama poveikio Tvarkos aprašo nuostatoms, numatančioms baudas už jo nuostatų nesilaikymą, kredito įstaiga taip pat atsako už savo darbuotojų ir Kredito įstaigos įgaliotosios pinigų pervežimo įmonės, jei tokia paskirta, ir šios įmonės darbuotojų veiksmus dėl tyčios arba didelio neatsargumo. Paprasto neatsargumo atveju Kredito įstaigos atsakomybė apsiriboja Lietuvos banko tiesioginio nuostolio padengimu.

**VI. Konfidencialumas**

22. Lietuvos bankas, įgyvendindamas Tvarkos aprašą, užtikrina ir saugo jam pateiktos riboto naudojimo informacijos konfidencialumą, įskaitant, be kita ko, informaciją apie Kredito įstaigos vykdomą išankstinį pirminį eurų banknotų ir monetų paskirstymą bei techninius ir organizacinius išankstinio pirminio eurų banknotų ir monetų paskirstymo duomenis.

23. Kredito įstaiga, įgyvendindama Tvarkos aprašą, užtikrina ir saugo jai pateiktos riboto naudojimo informacijos konfidencialumą, įskaitant, be kita ko, informaciją apie Lietuvos banko patalpų, techninės apsaugos sistemų išplanavimą ir Lietuvos banko tarnautojus. Kredito įstaiga informaciją apie išankstinį pirminį eurų banknotų ir monetų paskirstymą gali naudoti tik Tvarkos aprašo nuostatų vykdymo tikslais. Kredito įstaiga užtikrina, kad Kredito įstaigos įgaliotoji įmonė, jei tokia paskirta, laikytųsi šio punkto reikalavimų ir prisiimtų atsakomybę už jų laikymąsi.

24. Lietuvos bankas gali atskleisti šios sutarties 22 punkte nurodytą riboto naudojimo informaciją:

24.1. jeigu Kredito įstaiga raštu sutinka atskleisti tokią informaciją;

24.2. jeigu pareigą atskleisti šią informaciją numato Lietuvos Respublikos įstatymai;

24.3. Europos Centiniam Bankui ir kitiems Europos Sąjungos nacionaliniams centriniams bankams;

24.4. statistiniais, mokslo ir tyrimų tikslais, jei dėl to nebus galima tiesiogiai arba netiesiogiai identifikuoti Kredito įstaigos ar Kredito įstaigos įgaliotosios įmonės, jei tokia paskirta.

25. Kredito įstaiga gali atskleisti šios sutarties 23 punkte nurodytą riboto naudojimo informaciją:

25.1. jeigu Lietuvos bankas raštu sutinka atskleisti tokią informaciją;

25.2. jeigu toks informacijos atskleidimas numatytas Lietuvos Respublikos įstatymuose.

**VII. Baigiamosios nuostatos**

26. Šalys iš dalies arba visiškai atleidžiamos nuo atsakomybės už šios sutarties nuostatų nevykdymą arba netinkamą vykdymą, jeigu taip atsitiko dėl nenugalimos jėgos aplinkybių. Šalis, kuri dėl nurodytų aplinkybių negali vykdyti įsipareigojimų, privalo raštu per 10 (dešimt) kalendorinių dienų apie tai informuoti kitą Šalį. Jeigu šios aplinkybės tęsiasi iki 2015 m. sausio 1 d. 00.00 val. (Lietuvos laiku), Šalys tariasi dėl šios sutarties sąlygų pakeitimo arba visiško sutarties nutraukimo. Kiti šiame punkte nenurodyti atvejai sprendžiami vadovaujantis Lietuvos Respublikos civilinio kodekso 6.212 straipsnio nustatyta tvarka.

27. Lietuvos bankas gali pakeisti Tvarkos aprašą ir, jeigu dėl to viena arba kelios šio sutarties nuostatos prieštarauja Tvarkos aprašo nuostatoms arba jų neatitinka, visais atvejais taikomos Tvarkos aprašo nuostatos.

28. Ginčai dėl šios sutarties nevykdymo arba netinkamo vykdymo sprendžiami derybomis, o šalims nesusitarus, jie sprendžiami Lietuvos Respublikos įstatymų nustatyta tvarka.

29. Informacija, kurią Kredito įstaiga arba Kredito įstaigos įgaliotoji įmonė, jei tokia paskirta, pateikia Lietuvos bankui raštu, elektroniniu paštu ar kitu būdu, taip pat informacija, kurią Lietuvos bankas pateikia Kredito įstaigai arba Kredito įstaigos įgaliotajai įmonei, jei tokia paskirta, raštu, elektroniniu paštu ar kitu būdu, Lietuvos banko (popierinės, elektroninės ar kokios nors kitos mechaniniu būdu atkuriamos formos) buhalterinės knygos ir dokumentai, Lietuvos banko garso ir vaizdo įrašai ir kitų asmenų pateikta (popierinės, elektroninės ar kokios nors kitos mechaniniu būdu atkuriamos formos) informacija laikoma tinkamomis įrodinėjimo priemonėmis sprendžiant su šia sutartimi susijusius ginčus.

30. Ši sutartis įsigalioja tada, kai ją pasirašo abi Šalys, ir galioja iki visiško įsipareigojimų įvykdymo.

31. Ši sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai šaliai.

**Šalių rekvizitai**

|  |  |
| --- | --- |
| Lietuvos bankas  kodas 188607684  Gedimino pr. 6,  LT-01103 Vilnius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pareigos)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(vardas, pavardė)* | Kredito įstaiga  kodas \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pareigos)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(vardas, pavardė)* |

\**Šioje sutarties formoje nurodyti privalomieji įsipareigojimai, kurie turi būti įtraukti į sutartį, neapribojant Šalių teisės nustatyti ir kitas sąlygas.*

Išankstinio pirminio eurų banknotų ir monetų paskirstymo sutarties

1/1 priedas

|  |  |
| --- | --- |
| Lietuvos banko  Bankininkystės tarnybos  Mokėjimo paslaugų departamentui | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(kredito įstaigos pavadinimas, BIC kodas)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(kredito įstaigos adresas)* |

**PRAŠYMAS**

**PATEIKTI ĮKAITĄ UŽ IŠ ANKSTO PASKIRSTYTUS EURŲ BANKNOTUS IR MONETAS**

\_\_\_\_\_\_\_\_\_\_\_\_\_\_\_\_\_

*(data)*

Vilnius

1. Prašome rezervuoti lėšas sąskaitose Lietuvos banke:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ litų.

2. Prašome paimti įkaitu skolos vertybinius popierius:

|  |  |  |
| --- | --- | --- |
| ISIN | Emisijos valiuta | Nominalioji vertė |
|  |  |  |
|  |  |  |
|  |  |  |

3. Prašome paimti įkaitu terminuotuosius indėlius:

|  |  |  |
| --- | --- | --- |
| Aukciono numeris | Indėlio palūkanų norma, proc. | Indėlio suma, litai / eurai |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas, vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontaktinis tel.)*

Išankstinio pirminio eurų banknotų ir monetų paskirstymo sutarties

1/2 priedas

|  |  |
| --- | --- |
| Lietuvos banko  Bankininkystės tarnybos  Mokėjimo paslaugų departamentui | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(kredito įstaigos pavadinimas, BIC kodas)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(kredito įstaigos adresas)* |

**PRAŠYMAS**

**GRĄŽINTI ĮKAITĄ UŽ IŠ ANKSTO PASKIRSTYTUS EURŲ BANKNOTUS IR MONETAS**

\_\_\_\_\_\_\_\_\_\_\_\_\_\_\_\_\_

(data)

Vilnius

1. Prašome sumažinti lėšų rezervavimą sąskaitose Lietuvos banke iki:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ litų / eurų.

2. Prašome panaikinti įkeitimą ir grąžinti šiuos skolos vertybinius popierius:

|  |  |  |
| --- | --- | --- |
| ISIN | Emisijos valiuta | Nominalioji vertė |
|  |  |  |
|  |  |  |
|  |  |  |
|  |  |  |

3. Prašome panaikinti įkeitimą šiems terminuotiesiems indėliams:

|  |  |  |
| --- | --- | --- |
| Aukciono numeris | Indėlio palūkanų norma, proc. | Indėlio suma, litai / eurai |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas, vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontaktinis tel.)*

Išankstinio eurų banknotų ir monetų pirminio ir

antrinio paskirstymo tvarkos aprašo

2 priedas

(Eurų banknotų ir monetų, pageidaujamų gauti išankstinio pirminio paskirstymo laikotarpiu, planuojamo poreikio sąrašo formos pavyzdys)

|  |
| --- |
| **EURŲ BANKNOTŲ IR MONETŲ, PAGEIDAUJAMŲ GAUTI IŠANKSTINIO PIRMINIO PASKIRSTYMO LAIKOTARPIU, PLANUOJAMO POREIKIO SĄRAŠAS**  2014 m. ................... d. Nr. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(Kredito įstaigos pavadinimas, juridinio asmens kodas)* |
|  |
| Lietuvos banko Grynųjų pinigų tarnybos  Kasos departamento Grynųjų pinigų tvarkymo \_\_\_\_\_\_\_\_\_\_\_\_\_\_\_\_\_ skyriui  *(įrašyti Vilniaus / Kauno)* |

|  |  |  |
| --- | --- | --- |
| Nominalioji vertė, eurai | Vienetų skaičius | Suma, eurai |
| **Banknotai** | | |
| 500 |  |  |
| 200 |  |  |
| 100 |  |  |
| 50 |  |  |
| 20 |  |  |
| 10 |  |  |
| 5 |  |  |
| Iš viso banknotų |  |  |
| **Monetos** | | |
| 2 |  |  |
| 1 |  |  |
| 0,50 |  |  |
| 0,20 |  |  |
| 0,10 |  |  |
| 0,05 |  |  |
| 0,02 |  |  |
| 0,01 |  |  |
| Iš viso monetų |  |  |
| Iš viso banknotų ir monetų |  |  |
| **Iš jų:** |  |  |
| Eurų monetų rinkinių prekybininkams (I var., vertė 111 eurų) |  |  |
| Eurų monetų rinkinių prekybininkams (II var., vertė 200 eurų) |  |  |
| Eurų monetų rinkinių visuomenei (vertė 11,59 euro) |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas, vardas, pavardė)*

Išankstinio eurų banknotų ir monetų pirminio ir

antrinio paskirstymo tvarkos aprašo

3 priedas

(Išankstinio pirminio eurų banknotų ir monetų paskirstymo grafiko formos pavyzdys)

**IŠANKSTINIO PIRMINIO EURŲ BANKNOTŲ IR MONETŲ PASKIRSTYMO GRAFIKAS**

2014 m. ..................... d. Nr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Kredito įstaigos pavadinimas, juridinio asmens kodas)*

|  |  |  |  |
| --- | --- | --- | --- |
| Eurų banknotų ir monetų gavimo LB data | LB GPT KD Grynųjų pinigų tvarkymo skyrius, kuriame planuojama gauti eurų banknotų ir monetų | Eurų banknotų suma | Eurų monetų suma |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas, vardas, pavardė)*

Išankstinio eurų banknotų ir monetų pirminio ir

antrinio paskirstymo tvarkos aprašo

4 priedas

(Paraiškos pateikti pinigus formos pavyzdys)

**PARAIŠKA PATEIKTI PINIGUS**

**Monetos arba banknotai** ..................................................................................................................▼

*(pasirinkite)*

**Kredito įstaigos padalinio – paraiškos siuntėjo – pavadinimas** ....................................................▼

*(pasirinkite)*

**LB GPT – paraiškos gavėja** ..............................................................................................................▼

*(pasirinkite)*

**Numatoma operacijos data** ................................................................................................................

**Operacijos tipas** ..................................................................................................................................▼

*(pasirinkite)*

**Pinigų aprašas Nr.** ............................................................................................................................

**Pinigų aprašo parengimo data** ........................................................................................................

**Suma** ............................................................................................................................. Eur ..........▼

**Pateikiamų pinigų aprašas**

|  |  |  |  |  |
| --- | --- | --- | --- | --- |
| Eil.  nr. | Pakuotės pilnumas / talpa | Pakavimo ar talpos standartas | Pilnų standartinių pakuočių / talpų skaičius | Suma |
| 1. | ........................................▼ | *Pasirinkite*...........................▼ |  |  |

Kredito įstaigos įgaliotieji atstovai .......................................................................................................

Kredito įstaigos įgaliotųjų atstovų įmonė ...........................................................................................▼

*(pasirinkite)*

Automobilis .....................................................................................................................................▼

*(pasirinkite)*

Ekipažas

|  |  |  |
| --- | --- | --- |
| Eil.  nr. |  | Įgaliotas |
|  | *Pasirinkite*..............................▼ | ✓ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Išankstinio eurų banknotų ir monetų pirminio ir

antrinio paskirstymo tvarkos aprašo

5 priedas

**EURŲ BANKNOTŲ IR MONETŲ PAKUOČIŲ RŪŠYS**

|  |  |  |  |  |  |  |
| --- | --- | --- | --- | --- | --- | --- |
| Nominalioji vertė, eurai | Banknotų pakelis | | Banknotų blokas | | Banknotų dėžė | |
| Banknotų skaičius | Suma,  eurai | Banknotų  skaičius | Suma,  eurai | Banknotų  skaičius | Suma,  eurai |
| 500 | 100 | 50 000 | 1 000 | 500 000 | 10 000 | 5 000 000 |
| 200 | 100 | 20 000 | 1 000 | 200 000 | 10 000 | 2 000 000 |
| 100 | 100 | 10 000 | 1 000 | 100 000 | 10 000 | 1 000 000 |
| 50 | 100 | 5 000 | 1 000 | 50 000 | 10 000 | 500 000 |
| 20 | 100 | 2 000 | 1 000 | 20 000 | 10 000 | 200 000 |
| 10 | 100 | 1 000 | 1 000 | 10 000 | 10 000 | 100 000 |
| 5 | 100 | 500 | 1 000 | 5 000 | 10 000 | 50 000 |

|  |  |  |  |  |  |  |  |
| --- | --- | --- | --- | --- | --- | --- | --- |
| Nominalioji vertė, eurai | Monetų svoris, g | Monetų skaičius ritinėlyje, vnt. | Ritinėlio svoris, g | Ritinėlių skaičius bloke, vnt. | Bloko svoris, kg | Blokų skaičius konteineryje, vnt. | Konteinerio svoris, kg |
| 2 | 8,50 | 25 | 212,50 | 10 | 2,13 | 300 | 637,50 |
| 1 | 7,50 | 25 | 187,50 | 10 | 1,88 | 320 | 600,00 |
| 0,50 | 7,80 | 40 | 312,00 | 10 | 3,12 | 175 | 546,00 |
| 0,20 | 5,74 | 40 | 229,60 | 10 | 2,30 | 250 | 574,00 |
| 0,10 | 4,10 | 40 | 164,00 | 10 | 1,64 | 350 | 574,00 |
| 0,05 | 3,92 | 50 | 196,00 | 10 | 1,96 | 300 | 588,00 |
| 0,02 | 3,06 | 50 | 153,00 | 10 | 1,53 | 400 | 612,00 |
| 0,01 | 2,30 | 50 | 115,00 | 10 | 1,15 | 540 | 621,00 |

|  |  |  |  |  |  |  |
| --- | --- | --- | --- | --- | --- | --- |
| Nominalioji vertė, eurai | Rinkinys prekybininkams  (I variantas) | | Rinkinys prekybininkams  (II variantas) | | Rinkinys visuomenei | |
| ritinėlių sk., vnt. | suma, eurai | ritinėlių sk., vnt. | suma, eurai | monetų sk., vnt. | suma, eurai |
| 2 | 1 | 50 | 2 | 100 | 3 | 6 |
| 1 | 1 | 25 | 2 | 50 | 3 | 3 |
| 0,5 | 1 | 20 | 1 | 20 | 3 | 1,5 |
| 0,2 | 1 | 8 | 2 | 16 | 3 | 0,6 |
| 0,1 | 1 | 4 | 2 | 8 | 3 | 0,3 |
| 0,05 | 1 | 2,5 | 1 | 2,5 | 2 | 0,1 |
| 0,02 | 1 | 1 | 2 | 2 | 3 | 0,06 |
| 0,01 | 1 | 0,5 | 3 | 1,5 | 3 | 0,03 |
| Iš viso | 8 | 111 | 15 | 200 | 23 | 11,59 |

Išankstinio eurų banknotų ir monetų pirminio ir

antrinio paskirstymo tvarkos aprašo

6 priedas

**IŠANKSTINIO ANTRINIO EURŲ BANKNOTŲ IR MONETŲ PASKIRSTYMO SUTARTIES MINIMALŪS REIKALAVIMAI\***

Kredito įstaiga, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovo vardas, pavardė, pareigos)*

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovavimo teisių pagrindas)*

ir profesionali trečioji šalis (toliau – Klientas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pavadinimas, juridinio asmens kodas ir adresas)*

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovo vardas, pavardė, pareigos)*

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovavimo teisių pagrindas)*

(toliau – Šalys, o atskirai – Šalis), susitaria:

1. Kredito įstaiga Klientui paskirsto eurų banknotus ir monetas išankstinio antrinio eurų banknotų ir monetų paskirstymo laikotarpiu toliau nurodytomis sąlygomis:

1.1. ...

1.2. ...

1.3. ...

2. Klientas įsipareigoja:

2.1. išankstinio antrinio eurų banknotų ir monetų paskirstymo laikotarpiu gautų eurų banknotų ir monetų nepateikti į apyvartą iki 2015 m. sausio 1 d. 00.00 val. (Lietuvos laiku);

2.2. išankstinio antrinio eurų banknotų ir monetų paskirstymo laikotarpiu gautus eurų banknotus ir monetas saugoti Kliento patalpose taip, kad juos būtų galima identifikuoti, t. y. atskirai nuo visų kitų eurų banknotų ir monetų, nuo kitos valiutos arba kitos nuosavybės;

2.3. iki 2015 m. sausio 1 d. 00.00 val. (Lietuvos laiku) išankstinio antrinio eurų banknotų ir monetų paskirstymo laikotarpiu gautus eurų banknotus ir monetas nominaliąja verte įtraukti į nebalansinę apskaitą ir tvarkyti atskirai nuo kitų eurų banknotų ir monetų. *Lietuvos paštas eurų monetų rinkinių visuomenei vertę, lygią nustatytai pardavimo kainai, parodo balansinėje apskaitoje kaip atsargas ir atitinkamą įsipareigojimą kredito įstaigai\*\**;

2.4. taikyti apsaugos nuo išankstinio antrinio eurų banknotų ir monetų paskirstymo laikotarpiu gautų eurų banknotų ir monetų sunaikinimo, praradimo, vagystės ir apiplėšimo ar kitokio išleidimo į apyvartą iki 2015 m. sausio 1 d. 00.00 val. (Lietuvos laiku) priemones;

2.5. leisti Lietuvos banko įgaliotiesiems asmenims atlikti auditą arba patikrinimus Kliento patalpose, ar jose yra išankstinio antrinio eurų banknotų ir monetų paskirstymo laikotarpiu gautų eurų banknotų ir monetų ir kaip laikomasi šios sutarties nuostatų dėl jų saugojimo ir apskaitos;

2.6. nedelsiant pranešti Lietuvos bankui telefonu (+370 5) 268 0302 arba el. paštu gpt@lb.lt, taip pat Kredito įstaigai, jei yra pagrindo manyti, kad išankstinio antrinio eurų banknotų ir monetų paskirstymo laikotarpiu gauti eurų banknotai ir monetos pateko į apyvartą iki 2015 m. sausio 1 d. 00.00 val. (Lietuvos laiku). Klientas privalo pateikti informaciją apie bendrą patekusių į apyvartą eurų banknotų ir monetų skaičių (nurodant jų nominalus).

*2.7. užtikrinti, kad eurų monetų rinkiniai visuomenei būtų parduodami už Lietuvos banko nustatytą kainą, ne didesnę negu eurų monetų, esančių rinkinyje nominalioji vertė, apskaičiuotą pagal ES Tarybos neatšaukiamai nustatytą euro ir lito perskaičiavimo kursą (****1 EUR = 3,45280 LTL****) tik fiziniams asmenims ir tik Lietuvos Respublikos teritorijoje nuo 2014 m. gruodžio 4 d. iki 31 d. imtinai, vienam asmeniui parduodant ne daugiau kaip po penkis rinkinius iš karto, visose pašto paslaugų teikimo vietose, kuriose litai bus keičiami į eurus;\*\**

*2.8. kiekvieną savaitės pirmą darbo dieną iki 12.00 val. pateikti Lietuvos bankui ataskaitą apie praėjusią savaitę parduotus eurų monetų rinkinius visuomenei, išsiunčiant ją elektroninio paštu* gpt@lb.lt.*\*\**

3. Klientas sutinka, kad Kredito įstaiga pateiktų Lietuvos bankui su išankstiniu antriniu eurų banknotų ir monetų paskirstymu susijusius duomenis (kliento pavadinimą, juridinio asmens kodą ir adresą, taip pat išankstinio antrinio eurų banknotų ir monetų paskirstymo laikotarpiu gautų eurų banknotų ir monetų skaičių ir vertę).

4. Klientas prisiima su gautais eurų banknotais ir monetomis susijusią riziką ir atsakomybę.

5. Už šios sutarties 2 punkte nurodytų reikalavimų pažeidimą Klientas moka Lietuvos bankui 10 procentų, skaičiuojamų nuo gautų eurų banknotų ir monetų nominaliosios vertės, dydžio baudą. Jei dėl išankstinio antrinio eurų paskirstymo įsipareigojimų pažeidimo patirti nuostoliai didesni už nustatytą baudą, Klientas taip pat sumoka Lietuvos banko patirtų nuostolių dalį, kurios nepadengia sumokėta bauda.

6. Klientas sumoka baudą pavedimu į Lietuvos banko atsiskaitomąją sąskaitą Lietuvos banke per 7 (septynias) darbo dienas nuo Lietuvos banko atitinkamo reikalavimo Klientui pateikimo dienos.

7. Ši sutartis įsigalioja, kai ją pasirašo abi Šalys, ir galioja iki visiško įsipareigojimų įvykdymo.

8. Ši sutartis sudaryta 2 (dviem) egzemplioriais po \_\_\_\_\_ (\_\_\_\_\_\_\_\_\_) lapų, kiekvienai Šaliai po vieną egzempliorių.

9. Šalių juridiniai adresai:

KREDITO ĮSTAIGA KLIENTAS

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(pavadinimas) (pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (pareigos)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas ir pavardė) (vardas ir pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(data) (data)*

\**Šiuose sutarties minimaliuose reikalavimuose nurodyti privalomieji įsipareigojimai, kurie turi būti įtraukti į sutartį, neapribojant Šalių teisės nustatyti ir kitas sąlygas.*

*\*\*Sutarties 2.3 papunkčio antras sakinys ir 2.7–2.8 papunkčiai įtraukiami sudarant sutartį su Lietuvos paštu.*

Išankstinio eurų banknotų ir monetų pirminio ir

antrinio paskirstymo tvarkos aprašo

7 priedas

**SUPAPRASTINTO IŠANKSTINIO ANTRINIO EURŲ BANKNOTŲ IR MONETŲ PASKIRSTYMO TIPINĖ FORMA\***

Kredito įstaigos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridinio asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė, pareigos)*

(toliau – Kredito įstaiga)

profesionalios trečiosios šalies pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridinio asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė, pareigos)*

(toliau – Klientas)

1. Klientas patvirtina, kad pagal 2003 m. gegužės 6 d. Europos Komisijos rekomendaciją 2003/361/EB dėl mikroįmonių, mažųjų ir vidutinių įmonių apibrėžimo Klientas yra mikroįmonė, t. y. turi mažiau nei 10 darbuotojų, o jo metinė apyvarta ir (arba) metinio balanso galutinė suma yra ne didesnė nei 2 milijonai eurų.

2. Klientas patvirtina, kad jis gavo iš Kredito įstaigos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(gautų eurų banknotų ir monetų bendra suma skaičiais ir žodžiais)*

eurų sumą. Taip pat patvirtina žinantis sąlygą, kad supaprastintas išankstinis antrinis eurų banknotų ir monetų paskirstymas jam taikomas tik tuo atveju, jeigu visų jam išankstinio antrinio paskirstymo laikotarpiu pateiktų (vienoje ar keliose kredito įstaigose) eurų banknotų ir monetų nominalioji vertė neviršija 10 000 Eur. Klientas sutinka, kad litų nominalioji vertė, atitinkanti jam paskirstytų eurų banknotų ir monetų nominaliąją vertę, būtų užblokuota Kliento sąskaitoje Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir būtų debetuota 2015 m. sausio 1 d.

3. Klientas įsipareigoja:

3.1. supaprastinto išankstinio antrinio eurų banknotų ir monetų paskirstymo laikotarpiu gautų eurų banknotų ir monetų nepateikti į apyvartą anksčiau nei 2015 m. sausio 1 d. 00.00 val. (Lietuvos laiku);

3.2. supaprastinto išankstinio antrinio eurų banknotų ir monetų paskirstymo laikotarpiu gautus eurų banknotus ir monetas saugoti Kliento patalpose taip, kad juos būtų galima identifikuoti, t. y. atskirai nuo visų kitų banknotų ir monetų, nuo kitos valiutos ir kitos nuosavybės;

3.3. iki 2015 m. sausio 1 d. 00.00 val. (Lietuvos laiku) išankstinio antrinio eurų banknotų ir monetų paskirstymo laikotarpiu gautus eurų banknotus ir monetas nominaliąja verte įtraukti į nebalansinę apskaitą ir tvarkyti atskirai nuo kitų eurų banknotų ir monetų;

3.4. imtis kitų supaprastinto išankstinio antrinio eurų paskirstymo laikotarpiu gautų eurų banknotų ir monetų apsaugos nuo sunaikinimo, praradimo, vagystės ir apiplėšimo arba kitokio ankstyvo jų išleidimo į apyvartą priemonių;

3.5. leisti Lietuvos banko įgaliotiesiems asmenims atlikti auditą arba patikrinimus, ar Kliento patalpose yra išankstinio antrinio eurų banknotų ir monetų paskirstymo laikotarpiu gautų eurų banknotų ir monetų, ir kaip laikomasi šios formos 3.2 ir 3.3 papunkčių nuostatų dėl jų saugojimo ir apskaitos;

3.6. nedelsiant pranešti Lietuvos bankui telefonu (+370 5) 268 0302 ar el. paštu gpt@lb.lt, taip pat Kredito įstaigai, jei yra pagrindo manyti, kad gauti eurų banknotai ir monetos pateko į apyvartą iki 2015 m. sausio 1 d. 00.00 val. (Lietuvos laiku). Klientas privalo pateikti informaciją apie bendrą patekusių į apyvartą eurų banknotų ir monetų skaičių (nurodant jų nominalus);

3.7. pažeidus šios formos 3.1–3.5 papunkčiuose nurodytus reikalavimus, sumokėti Lietuvos bankui 10 procentų, skaičiuojamų nuo gautų eurų banknotų ir monetų nominaliosios vertės, dydžio baudą ir nuostolių dalį, kurios nepadengia sumokėta bauda, kai dėl išankstinio antrinio eurų banknotų ir monetų paskirstymo įsipareigojimų pažeidimo Lietuvos bankui padaryti nuostoliai didesni už nustatytą baudą;

3.8. sumokėti baudą pavedimu į Lietuvos banko atsiskaitomąją sąskaitą Lietuvos banke per 7 (septynias) darbo dienas nuo Lietuvos banko atitinkamo reikalavimo pateikimo.

4. Klientas sutinka, kad Kredito įstaiga pateiktų Lietuvos bankui su išankstiniu antriniu eurų banknotų ir monetų paskirstymu susijusius duomenis (kliento pavadinimą, registracijos numerį ir adresą, taip pat išankstinio antrinio eurų paskirstymo laikotarpiu gautų eurų banknotų ir monetų skaičių ir sumą).

KREDITO ĮSTAIGA KLIENTAS

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(pavadinimas) (pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (pareigos)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas ir pavardė) (vardas ir pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(data) (data)*

\**Šioje tipinėje formoje nurodyti privalomieji įsipareigojimai, kurie turi būti įtraukti į tipinę formą, neapribojant Šalių teisės nustatyti ir kitas sąlygas.*

Išankstinio eurų banknotų ir monetų pirminio ir

antrinio paskirstymo tvarkos aprašo

8 priedas

(Ataskaitos apie išankstinio pirminio ir antrinio paskirstymo eurų banknotus ir monetas, patekusius į apyvartą iki 2015 m. sausio 1 d., formos pavyzdys)

**ATASKAITA APIE IŠANKSTINIO PIRMINIO IR ANTRINIO PASKIRSTYMO EURŲ BANKNOTUS IR MONETAS, PATEKUSIUS Į APYVARTĄ**

**IKI 2015 M. SAUSIO 1 D.**

2014 m. ................... d.

Pateikėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kredito įstaigos pavadinimas ir juridinio asmens kodas)*

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Data | Banknotų skaičius, eurai | | | | | | | Monetų skaičius, eurai | | | | | | | | Suma,  eurai |
| 500 | 200 | 100 | 50 | 20 | 10 | 5 | 2 | 1 | 0,50 | 0,20 | 0,10 | 0,05 | 0,02 | 0,01 |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
| Iš viso |  |  |  |  |  |  |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas) (vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontaktinis tel.)*

Išankstinio eurų banknotų ir monetų pirminio ir

antrinio paskirstymo tvarkos aprašo

9 priedas

(Ataskaitos apie išankstinį antrinį eurų banknotų ir monetų paskirstymą formos pavyzdys)

**ATASKAITA APIE IŠANKSTINĮ ANTRINĮ EURŲ BANKNOTŲ IR MONETŲ PASKIRSTYMĄ**

2014 m. ..................... d.

Pateikėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kredito įstaigos pavadinimas ir juridinio asmens kodas)*

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Data | Profesionalios trečiosios šalies pavadinimas | Profesionalios trečiosios šalies juridinio asmens kodas | Išankstinio antrinio eurų paskirstymo laikotarpiu gauti eurų banknotai, skaičius | | | | | | | Išankstinio antrinio eurų paskirstymo laikotarpiu gautos eurų monetos, skaičius | | | | | | | | Suma,  eurai |
| 500 | 200 | 100 | 50 | 20 | 10 | 5 | 2 | 1 | 0,50 | 0,20 | 0,10 | 0,05 | 0,02 | 0,01 |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
| Iš viso |  |  |  |  |  |  |  |  |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas) (vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontaktinis tel.)*

Išankstinio eurų banknotų ir monetų pirminio ir

antrinio paskirstymo tvarkos aprašo

10 priedas

(Supaprastinto išankstinio antrinio eurų banknotų ir monetų paskirstymo ataskaitos formos pavyzdys)

**SUPAPRASTINTO IŠANKSTINIO ANTRINIO EURŲ BANKNOTŲ IR MONETŲ PASKIRSTYMO ATASKAITA**

2014 m. ..................... d.

Pateikėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kredito įstaigos pavadinimas ir juridinio asmens kodas)*

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Data | Profesionalios trečiosios šalies pavadinimas | Profesionalios trečiosios šalies juridinio asmens kodas | Išankstinio antrinio eurų paskirstymo laikotarpiu gauti eurų banknotai, skaičius | | | | | | | Išankstinio antrinio eurų paskirstymo laikotarpiu gautos eurų monetos, skaičius | | | | | | | | Suma,  eurai |
| 500 | 200 | 100 | 50 | 20 | 10 | 5 | 2 | 1 | 0,50 | 0,20 | 0,10 | 0,05 | 0,02 | 0,01 |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
| Iš viso |  |  |  |  |  |  |  |  |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas) (vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontaktinis tel.)*

Išankstinio eurų banknotų ir monetų pirminio ir

antrinio paskirstymo tvarkos aprašo

11 priedas

(Kredito įstaigos eurų monetų rinkinių visuomenei pardavimo ataskaitos formos pavyzdys)

**KREDITO ĮSTAIGOS EURŲ MONETŲ RINKINIŲ VISUOMENEI PARDAVIMO ATASKAITA**

2014 m. ..................... d.

Pateikėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kredito įstaigos pavadinimas ir juridinio asmens kodas)*

|  |  |  |
| --- | --- | --- |
| Laikotarpis | Parduoti rinkiniai, vienetai | Lietuvos paštui pateikti rinkiniai, vienetai\* |
| 2014-12-01 – 2014-12-07 |  |  |
| 2014-12-08 – 2014-12-14 |  |  |
| 2014-12-15 – 2014-12-21 |  |  |
| 2014-12-22 – 2014-12-28 |  |  |
| 2014-12-29 – 2014-12-31 |  |  |
| Iš viso |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas) (vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontaktinis tel.)*

\*Pildo kredito įstaiga, iš kurios Lietuvos paštas gaus eurų monetų rinkinius visuomenei.

Išankstinio eurų banknotų ir monetų pirminio ir

antrinio paskirstymo tvarkos aprašo

12 priedas

(AB „Lietuvos paštas“ eurų monetų rinkinių visuomenei pardavimo ataskaitos formos pavyzdys)

**AB „LIETUVOS PAŠTAS“ EURŲ MONETŲ RINKINIŲ VISUOMENEI PARDAVIMO ATASKAITA**

2014 m. ..................... d.

Pateikėjas AB „Lietuvos paštas“

|  |  |
| --- | --- |
| Laikotarpis | Parduoti rinkiniai, vienetai |
| 2014-12-04 – 2014-12-07 |  |
| 2014-12-08 – 2014-12-14 |  |
| 2014-12-15 – 2014-12-21 |  |
| 2014-12-22 – 2014-12-28 |  |
| 2014-12-29 – 2014-12-31 |  |
| Iš viso |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas) (vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontaktinis tel.)*

Išankstinio eurų banknotų ir monetų pirminio ir

antrinio paskirstymo tvarkos aprašo

13 priedas

(Galutinės ataskaitos apie išankstinį antrinį eurų banknotų ir monetų paskirstymą, įskaitant eurų monetų rinkinių visuomenei pardavimą formos pavyzdys)

**GALUTINĖ ATASKAITA APIE IŠANKSTINĮ ANTRINĮ EURŲ BANKNOTŲ IR MONETŲ PASKIRSTYMĄ, ĮSKAITANT EURŲ MONETŲ RINKINIŲ VISUOMENEI PARDAVIMĄ**

2014 m. ..................... d.

Pateikėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kredito įstaigos pavadinimas ir juridinio asmens kodas)*

|  |  |  |
| --- | --- | --- |
| Nominalioji vertė, eurai | Vienetų skaičius | Suma, eurai |
| **Banknotai** |  |  |
| 500 |  |  |
| 200 |  |  |
| 100 |  |  |
| 50 |  |  |
| 20 |  |  |
| 10 |  |  |
| 5 |  |  |
| Iš viso banknotų |  |  |
| **Monetos** |  |  |
| 2 |  |  |
| 1 |  |  |
| 0,50 |  |  |
| 0,20 |  |  |
| 0,10 |  |  |
| 0,05 |  |  |
| 0,02 |  |  |
| 0,01 |  |  |
| Iš viso monetų |  |  |
| **Iš viso** |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos) (parašas) (vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontaktinis tel.)*

1. http://www.ecb.europa.eu/ecb/legal/pdf/l\_33120111214lt00010095.pdf [↑](#footnote-ref-1)